जिस विषय की पढ़ाई तक नहीं की उन विषयों की परीक्षा देंगे 100 विद्यार्थी
ये नियमित तौर से कॉलेज नहीं आने का नतीजा
^येनियमित तौर से कॉलेज नहीं आने का नतीजा है। हमने पूर्व में नियमों के अनुसार ही कॉलेज बोर्ड पर नोटिस चस्पा कर दिए थे। ये विद्यार्थी नियमित कॉलेज नहीं आते है। इसलिए ध्यान नहीं रखा इन्होंने। सभी को एक जैसे विषय तो दे नहीं सकते। अब इसमें संशोधन मुश्किल है। उपस्थिति के नियमों को देखा जाए तो कला वर्ग के कई विद्यार्थियों के लिए मुश्किलें खड़ी हो जाती है। -प्रो. इंदु सक्सेना, प्राचार्य, वीर वीरमदेव राजकीय स्नातकोत्तर महाविद्यालय, जालोर
पहले पता होता तो कुछ तैयारी कर लेते
^मैंनेप्रवेश तो हिंदी, इतिहास राजनीति विज्ञान विषय में लिया था, लेकिन अब परिचय पत्र से पता चला कि मुझे राजनीति विज्ञान, भूगोल संस्कृत के पेपर देने पड़ेंगे। पहले पता होता तो कुछ तैयारी कर लेते। -चंपालाल, विद्यार्थी, प्रथम वर्ष कला वर्ग, पीजी कॉलेज, जालोर
बिना तैयारी देनी पड़ी प्रायोगिक परीक्षा
परिचयपत्र में दूसरे विषय होने की जानकारी महाविद्यालय प्रशासन को दी गई, लेकिन महाविद्यालय प्रशासन ने विद्यार्थियों को इन्हीं विषयों की परीक्षा देने के लिए कहा। इस पर इनमें भूगोल विषय होने के कारण अब इन विद्यार्थियों को बिना तैयारी के शुक्रवार को भूगोल पेपर की प्रायोगिक परीक्षाएं देनी पड़ी। विद्यार्थियों ने बताया कि बिना पढ़ाई किए मजबूरी में औपचारिकताएं निभानी पड़ी।
वीर वीरमदेव राजकीय पीजी कॉलेज के प्रथम वर्ष कला वर्ग के विद्यार्थियों का मामला
दिलीपडूडी | जालोर
वीरवीरमदेव राजकीय स्नातकोत्तर महाविद्यालय में 6 मार्च से नियमित विद्यार्थियों की परीक्षाएं शुरू होने जा रही है। परीक्षा में शामिल होने वाले कला वर्ग के लगभग 100 विद्यार्थी पशोपेश में है। उन्होंने प्रवेश तथा परीक्षा फार्म भरते समय आवेदन में जो विषय लिए थे उनके अनुसार उन्होंने सालभर पढ़ाई की लेकिन परिचय पत्र में अब अलग विषय गए है। जिन विषयों की उन्होंने पढ़ाई तक नहीं की उनकी परीक्षा वे कैसे देंगे इसको लेकर असमंजस में है। इधर, कॉलेज प्रशासन ने भी इससे कनी काट ली है। उनका कहना है कि समय पर विषय चेंज करने की सूचना चस्पा कर दी गई थी लेकिन अनुपस्थिति के चलते इन विद्यार्थियों ने ध्यान नहीं दिया, इसमें हम क्या कर सकते है। नियमित कॉलेज में उपस्थित नहीं रहने का ही ये नतीजा है।
ई-मित्रसे परिचय पत्र निकाला तो पता चला : परीक्षासे कुछ दिन पहले ई-मित्र से विद्यार्थियों ने अपने परिचय पत्र निकाले तो उनमें विषय अलग चयन किए हुए दर्शाए गए। इस बारे में कॉलेज प्रशासन से बात की तो जवाब मिला कि जो विषय परिचय पत्र में है, परीक्षा भी उन्हीं की ली जाएगी। ऐसे में कई विद्यार्थियों तैयारी नहीं होने के कारण चिंता में हैं।
दसवींके बाद नहीं पढ़ी थी संस्कृत : कॉलेजमें अध्ययनरत सुरेशकुमार ने बताया कि उसने कॉलेज में हिंदी, इतिहास राजनीति विषय में प्रवेश लिया था। सालभर इन्हीं विषयों की किताबें पढ़ी, लेकिन परिचय पत्र निकाला तो उसमें इन तीनों के बजाय राजनीति, भूगोल और संस्कृत विषय दे दिया गया। दसवीं के बाद संस्कृत पढ़ी भी नहीं थी। इस कारण अब इसकी तैयारी करना भी मुश्किल हो रहा है, लेकिन महाविद्यालय प्रशासन का कहना है कि पेपर तो इन्हीं विषयों का देना होगा। ऐसे में चिंता सता रही है।
^मैंनेदसवीं के बाद संस्कृत पढ़ी भी नहीं, लेकिन अब मजबूरी में परीक्षा देनी पड़ रही है। सालभर इतिहास की किताब पढ़ी,लेकिन परिचय पत्र आते ही मुझे भूगोल की प्रायोगिक परीक्षा देनी पड़ी। -छगनलाल मीणा, विद्यार्थी, पीजी कॉलेज, जालोर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva